Държавен вестник, бр. 93, 2003 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  93
Чл. 301. Поддържане, обслужване, ремонт и
експлоатация на парни и водогрейни котли се
осъществяват от лица, притежаващи необходи-
мата правоспособност.
Чл. 302. Дейностите, свързани с експлоата-
цията на котлите, съдовете под налягане или
тръбопроводите, които могат да доведат до
освобождаване на пара, въздух или гориво, се
осъществяват под контрола на механик и след
одобрението на главния механик на кораба.
Чл. 303. Всички котли, съдове под налягане
и паропроводи подлежат на периодичен прег-
лед от компетентно лице.
Чл. 304. (1) Преди да се пристъпи към отва-
ряне на котела или на съда под налягане за
инспекция, налягането се изпуска, съдържани-
те в тях работни течности или газове се охлаж-
дат до температурата на околната среда, а сис-
темата се източва напълно.
(2) Преди да се пристъпи към оглед на инста-
лациите и преди отваряне на котела или на съот-
ветния съд под налягане, се предприемат всички
необходими мерки за предотвратяване обратно-
то връщане на парата или на работната течност.
(3) Работата в котела се осъществява от двама
души, единият от които се намира на отвора на
люка и осигурява безопасността на работещия,
като двамата поддържат непрекъсната връзка.
Чл. 305. Не се допуска използване на празното
пространство около и над котлите за складиране.
Чл. 306. Предпазните вентили трябва да бъ-
дат подходящо херметизирани и поддържани в
изправност, като периодично се проверяват и
продухват.
Чл. 307. Нивото на водата в котлите се кон-
тролира по всяко време и при падането му под
допустимото ниво се предприемат мерки за
извеждане на котела от експлоатация.
Чл. 308. (1) Горивните камери се продухват
периодично от газ и се почистват преди запал-
ването им, като се проверява за течове на масла
и горива върху вратата на пещта.
(2) Маслото и горивото трябва да циркули-
рат, докато всички части на системата достиг-
нат подходяща температура преди въвеждане-
то им в пещта.
(3) При запалване на котела членовете на
екипажа не трябва да се намират близо до от-
ворите, за да се избегне рискът от обратен удар
на пламъка.
(4) В случай че пещта не се запали при отва-
ряне на масления клапан, той се затваря и го-
ривната камера се почиства отново.
Чл. 309. Инструкциите за експлоатация, об-
служване и ремонт и за безопасна работа с ко-
тела се поставят на подходящи места с оглед
осигуряване на видимостта им.
Чл. 310. Поддръжката на движещите се ме-
ханизми се извършва от квалифицирано лице,
като при повреда или авария незабавно се уве-
домява отговорното лице от оперативно ниво и
се пристъпва възможно най-бързо към отстра-
няването им.
Чл. 311. Уплътненията на клапаните и сал-
никовите уплътнения се поддържат в изправ-
ност за предотвратяване на повишена влажност
в работните помещения.
Чл. 312. Двигателите с вътрешно горене, въз-
душните компресорни уредби, продухвателните
им тръби и турбовентилаторите се поддържат в
изправно състояние, редовно се почистват от прах
и масла и се проверяват периодично.
Чл. 313. Не се допуска доближаване на из-
точник на запалване с открит пламък или пре-
носимо осветително тяло до отворен картер на
двигателя.
Чл. 314. (1) На борда на кораба се съхраня-
ва информация за безопасна работа с хладил-
ната уредба съгласно инструкциите на произ-
водителя.
(2) На корпуса на хладилната уредба се пос-
тавят на видно място инструкции за експлоата-
ция, обслужване и ремонт и за безопасна работа.
Чл. 315. Не се допуска влизане в хладилна-
та камера без специално работно облекло,
лични предпазни средства и без предварител-
но уведомление на отговорното за хладилна-
та уредба лице.
Чл. 316. (1) При работа със системи, съдър-
жащи масла, се предприемат специални пред-
пазни мерки за недопускане обливане и изгаря-
не на работещите.
(2) Преди сваляне на предпазните капаци
маслото се източва от маслопроводите.
Чл. 317. Не се разрешават влизането и пре-
стоят на членове на екипажа от палубна коман-
да в машинното отделение освен с разрешение
на дежурния механик.
Чл. 318. Самостоятелно влизане на член на
екипажа в машинното отделение се осъществя-
ва след предварително уведомяване и под на-
блюдението на дежурното вахтено лице.
Чл. 319. Членовете на екипажа периодично
почистват и продухват хидравличните системи,
като предприемат мерки за избягване на пряк
контакт на откритите части на тялото с теч-
ността под високо налягане.
Раздел ХХХIV
Работа в кухненски помещения, салети
и складове за провизии
Чл. 320. Лицата, работещи в кухнята на ко-
раба, са длъжни да предприемат действия за
предотвратяване на запалвания и пожари, като
редовно почистват след работа скарите, прове-
ряват правилното функциониране на отдушни-
ците, вентилаторите и др. в съответствие с ин-
струкциите за безопасност.
Чл. 321. (1) Обемистите и тежки хранител-
ни запаси и провизии, както и кухненското
оборудване и обзавеждане се товарят на кора-
ба с помощта на повдигателна уредба на сво-
бодни от товарно-разтоварни дейности части
от палубата, като пътищата и проходите към
складовете се поддържат свободни от товари
и други предмети.